5.9.2023
DA
Den Europæiske Unions Tidende
C 315/5
V (Øvrige meddelelser)
PROCEDURER VEDRØRENDE GENNEMFØRELSEN AF KONKURRENCEPOLITIKKEN
EUROPA-KOMMISSIONEN Anmeldelse af en planlagt fusion (Sag M.11250 – RELIANCE / BROOKFIELD / DIGITAL REALTY / JV) (EØS-relevant tekst) (2023/C 315/05)
1.
Den 28. august 2023 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Reliance Industries Limited (»Reliance«, Indien) — Projekt Holdings Three (DIFC) Limited, der i sidste instans kontrolleres af Brookfield Corporation (»Brookfield«, Canada) — Digital India, LLC, der i sidste instans kontrolleres af Digital Realty Trust, Inc. (»Digital Realty«, USA) — Mercury Holdings SG Pte. Ltd.
(Singapore) og dets datterselskaber BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited og BAM DLR Kolkata Private Limited (»JV«, Indien).
Reliance, Brookfield og Digital Realty erhverver fælles kontrol, jf. fusionsforordningens artikel 3, stk.
1, litra b), og artikel 3, stk.
4, over JV.
Den planlagte fusion gennemføres gennem opkøb af aktier.
2.
De deltagende virksomheder er aktive på følgende områder:
— Reliance er en indisk virksomhed i den private sektor med forretningsaktiviteter, der spænder over en række sektorer, herunder energi, petrokemikalier, naturgas, detailhandel, medier og underholdning, digitale tjenester og tekstiler — Brookfield tilbyder kapitalforvaltning med fokus på fast ejendom, infrastruktur, vedvarende energi og private equity — Digital Realty er en ejendomsinvesteringsforening, der ejer, erhverver, udvikler og driver datacentre.
3.
JV skal erhverve, udvikle og drive datacenterfaciliteter i Indien.
4.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
(1) EUT L 24 af 29.1.2004, s. 1 (»fusionsforordningen«).